Diari Oficial de la Generalitat Valenciana


Sumari del DOGV 4195, del 21-02-2002 (2002/1356)

ORDRE de 30 de gener de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats de nova creació.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1356


Data del document
:   30-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * Burjassot
    * ensenyament professional

ORDRE de 30 de gener de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats de nova creació. [2002/X1356]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient ha sigut tramitat per la Direcció Territorial corresponent i inclou informe favorable de la Unitat Tècnica de Construccions, a més de la relació de professors i titulacions respectives amb l'informe corresponent de la Unitat d'Inspecció Educativa o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/98, de 30 d'abril, sobre ordenació de la formació professional (BOE de 8 de maig); i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament amb efectes des de l'inici del curs 2001/02, dels següents centres docents privats de nova creació, amb les característiques i composició que s'assenyalen.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 de gener de 2002
  
El conseller de Cultura i Educació,
  
p.s.r. (art. 4.1 del Decret 111/2000,
  
DOGV núm. 3.798, de 21 de juliol),
  
la subsecretària,
  
CARMEN NÁCHER PÉREZ
  
ANNEX
  
Denominació genèrica del centre: centre autoritzat de Formació Professional de grau mitjà i superior
  
Denominació específica del centre: INUPEL II
  
Titular: Inupel, SL.
  
Adreça: c/ Sant Vicent, 144
  
Localitat: València
  
Província: València
  
Codi: 96756500
  
Ensenyaments i capacitat màxima que s'autoritzen:
  
- 2 grups del cicle de grau mitjà de Perruqueria, amb 40 llocs escolars a impartir en doble torn (20 llocs escolars de matí i 20 llocs escolars de vesprada)
  
- 2 grups del cicle de grau superior d'Estètica, amb 40 llocs escolars a impartir en doble torn de matí i de vesprada)
  
- 1 grup del cicle de grau mitjà d'Estètica Personal Decorativa, amb 20 llocs escolars.
  
Denominació genèrica del centre: centre autoritzat de Formació Professional de grau mitjà i superior
  
Denominació específica del centre: PEAM, SL
  
Titular: Escuela Peam, SL.
  
Adreça: c/ Blasco Ibáñez, 74
  
Localitat: Burjassot
  
Província: València
  
Codi: 12230374
  
Ensenyaments i capacitat màxima que s'autoritzen:
  
- 1 grup del cicle de grau superior de Secretariat, amb 20 llocs escolars a impartir en torn de matí.
  
- 1 grup del cicle de grau mitjà en Gestió Administrativa, amb 20 llocs escolars a impartir en torn de matí.
  
- 2 grups del cicle de grau superior en Desenrotllament d'Aplicacions Informàtiques, amb 40 llocs escolars a impartir en torn de vesprada).